अगलै दिन रामे दवाना दें उठदे सार गै फूल्लां नै दौं दिब्ब फुल्ल उसी दित्ते ते ग्लाया, ‘ए नमें फुल्ल सुरगा दी मिट्टी च गै हुंदे न, होर कुतै नेईं। तुस ए राजे गी भेंट करो।’ ओ फुल्ल सच्चें मुच्चें नमें गै फुल्ल हे ते उंदी सुगंध बी नमीं गै ही। राजे गी ओ फुल्ल अत्त गै मनें लग्गे ते ओ बड़ा खुश होआ। ओ फुल्ल म्हैलें च बड़ी गै शोभा देआ करदे हे ते उंदी सुगंधी कन्नै सारा वातावर्ण बदली बदली जन गेदा। राजे नै अपने दवान हुंदी सगात दिख्खियै एदे इवजा च खूब नाम-कराम दित्ते ते इआं ओदी पदवी होर उच्ची होइ गेइ। म्हैलें च् सारे ह्रान हे जे इऐ ने दिब्ब फुल्ल कुत्थुंआं आए होङण।